**Zápis zo zasadnutia odbornej komisie Fondu na podporu umenia**

**Výzva č. 6/2022 na predkladanie žiadostí o finančné prostriedky z FPU**

**1.3.1 Tvorba hudobného diela - hudobné žánre populárnej kultúry**

**Dátum:** 6.-7.4.2022

**Miesto:** Online zasadnutie prostredníctvom videokonferenčného hovoru

**Odborná komisia:** Ambrózová Jana, Hečko Maroš, Jaslovský Marian, Kučová Michaela, Chudíc Matej

**Fond na podporu umenia:** Róbert Špoták, Magdaléna Kapala, Rastislav Steranka, Jozef Kovalčik

**Program:**

Hodnotenie žiadostí predložených v rámci Výzvy č. 6/2022 – Podprogram 1.3.1 Tvorba hudobného diela - hudobné žánre populárnej kultúry k termínu 14.2.2022.

**Priebeh zasadnutia:**

Zasadnutie odbornej komisie otvoril riaditeľ Fondu na podporu umenia Jozef Kovalčik. Na úvod predstavil prítomných členov odbornej komisie (ďalej len „komisia“) a oboznámil ich s organizačnými aspektmi zasadnutia, mechanizmom hodnotenia žiadostí počas zasadnutí odborných komisií fondu v zmysle dokumentu Zásady, spôsob a kritériá hodnotenia žiadostí o poskytnutie finančných prostriedkov z Fondu na podporu umenia a programom zasadnutia. Predstavil členom odbornej komisie programové priority stanovené pre príslušné podprogramy, základné informácie o podprogramoch a východiská pri nastavení týchto podprogramov.

Členovia odbornej komisie zvolili predsedu a podpredsedu odbornej komisie. Za predsedu odbornej komisie bola zvolený Matej Chudíc, za podpredsedu odbornej komisie bol zvolený Maroš Hečko.

Hodnotenie žiadostí členmi odbornej komisie prebiehalo nasledovným spôsobom: každý člen komisie pridelil body jednotlivým žiadostiam podľa stanovených kritérií a v stanovenom bodovom rozsahu. Odborná komisia v rámci prideľovania bodového hodnotenia prediskutovala každú predloženú žiadosť. Komisia sa dohodla, že ak žiadosť obsahovo nepatrí do podprogramu, ohodnotí ju vo všetkých kritériách nulou. Po pridelení bodového hodnotenia odborná komisia určila odporúčanú sumu podpory pre žiadosti, ktoré získali viac ako 50% z maximálneho možného počtu bodov. Odporúčanú sumu podpory komisia určovala konsenzuálne. Pri návrhu sumy finančných prostriedkov komisia prihliadala na výsledky bodového hodnotenia žiadosti a tiež na to, aby odporúčaná suma umožňovala žiadateľovi účelné a efektívne zabezpečenie realizácie projektu podľa časového harmonogramu a vecných výstupov navrhnutých v žiadosti.

Komisia pri návrhu odporúčanej sumy finančných prostriedkov neprihliadala na žiadne iné skutočnosti.

|  |  |  |  |  |  |  |  |
| --- | --- | --- | --- | --- | --- | --- | --- |
| Názov podprogramu | Počet úplných žiadostí | Žiadaná fin. podpora / EUR | Alokácia v rámci výzvy  / EUR | Alokácia\* navýšená na sumu / EUR | Uviesť číslo uznesenia v prípade navýšenia alokácie Radou | Počet podporených žiadostí | Navrhovaná výška podpory / EUR |
| *1.3.1 Tvorba hudobného diela - hudobné žánre populárnej kultúry – štipendium A* | 173 | 1 654 180,- | 120 000,- (na celý podprogram 1.3.1) | 250 000,- | 24/2022 | 27 | 256 154,-  A – 179 014,-  B – 77 140,- |
| *1.3.1 Tvorba hudobného diela - hudobné žánre populárnej kultúry – štipendium B* | 127 | 660 620,- | 22 |

*\** Na žiadosť odbornej komisie môže riaditeľ fondu navýšiť sumu alokovanú pre príslušný program/podprogram v rámci výzvy maximálne o 20% (Čl. 5 bod 10 Zásady, spôsob a kritériá hodnotenia žiadostí o poskytnutie finančných prostriedkov z Fondu na podporu umenia).

Písomný komentár odbornej komisie je uvedený v rozhodnutí riaditeľa.

Zasadnutie komisie prebehlo online prostredníctvom videokonferenčného hovoru z dôvodu mimoriadnych preventívnych opatrení pred šírením nového koronavírusu.

*Výsledkom zasadnutia odbornej komisie je protokol, ktorý obsahuje vybrané údaje o všetkých úplných žiadostiach predložených komisii na posúdenie, pričom pri každom z projektov odporúčaných na podporu je uvedená komisiou navrhovaná výška podpory.*

V Bratislave dňa 7.4.2022

Zápis vyhotovil: Róbert Špoták

Zápis overila: Lucia Király Csajka

Príloha:

Protokol zo zasadnutia odbornej komisie Fondu na podporu umenia